Meretricium
Vide etiam paginam discretivam: Meretrix (discretiva). Meretricium, vel in lingua post-classica prostitutio, est actus coitûs aliarumve rerum veneriarum pro pecunia faciendarum. Qui hoc facit variis nominibus potest: meretrix, scortum, lupa, prostibulum, prostitutus, prostituta, quaestuaria, publica. Quaestus meretricius diu per orbem terrarum factus est. In aliquibus iurisdictionibus scelus habetur et varie punitur, sed alibi legale est et a civitate sub variis condicionibus permittitur. Meretricium pars industriae veneriae (vel sexualis) habetur.